107. Տեղեկատվական բազայում ներառված տվյալներում փոփոխություններ են կատարվում, եթե տվյալներում առկա են անճշտություններ կամ փոխվել է ֆիզիկական անձին վերաբերող որևէ տվյալ: Տեղեկատվական բազայում ներառված տվյալներում փոփոխություններ կատարելու համար կարող են դիմել գործատուն (կամ նրա իրավահաջորդը) կամ ֆիզիկական անձը (տվյալների սուբյեկտը): Տեղեկատվական բազայում ներառված տվյալներում փոփոխությունները կատարվում են գործատուի կամ ֆիզիկական անձի ներկայացրած ճշտված հաշվարկների հիման վրա, կամ հարկային մարմնի ընդունված վարչական (այդ թվում` ստուգման) ակտի հիման վրա կամ հարցն ըստ էության լուծող օրինական ուժի մեջ մտած դատական ակտի հիման վրա: Պետական մարմիններից և այլ կազակերպություններից ստացված տեղեկատվության հիման վրա տեղեկատվական բազա ներառված տվյալներում փոփոխություններ կատարելու կարգը սահմանում է Հայաստանի Հանրապետության կառավարությունը: